Brelevenez (Lannuon)
Evit Brelevenez, kumun eus departamant ar Mor-Bihan, gwelet Brelevenez (Mor-Bihan).

Brelevenez (distaget berlewene, berlawene pe berlawine er vro) a zo ur gumun a-wechall eus Breizh e departamant Aodoù-an-Hanternoz. Ul lodenn eus Lannuon eo bremañ.

Douaroniezh
War un huel, a-us al Leger ha richer Stang ar Bev.

Kumunioù amezek -kent 1961)

Servel; Sant-Ke-Perroz; Louaneg; Rospez; Bulien; Lannuon

Anv
B. Tanguy : Par. de Brelevenez, 1330; eccl. de Rusque alias Brellevenez, fin XIVvet; Brelevenez, 1394

E. Vallerie : Brelevernetz, Brelevenez, 1330; Brelevenez, 1394; Brelivenez, 1420; Brenelevez, 1433; Brelevenez, 1516; Berlevenez, 1731; Berlévenez, 1779

Stag eo orin an anv ouzh hini an anv latin Mons Gaudii, Montjoie e galleg, a veze roet d'ul lec'h uhel, ma weled, diwar e lein, al lec'h santel a oa dibenn ar veaj.

Ardamez

Istor 
 Ur barrez en eskopti Treger e oa.





Brezel-bed kentañ  
 68 gwaz a gollas o buhez abalamour d'ar brezel hervez monumant ar re varv, d.le. 4,40 % ag ar boblañs hervez an niveradeg bet graet e 1911.

Eil Brezel-bed 
 Mervel a reas trizek den ag ar gumun abalamour d'ar brezel.

Lannuon 
 E 1961 e voe staget ouzh kumun Lannuon.

Monumantoù ha traoù heverk 
 Iliz, gouestlet da Itron Varia an Erc'h ha d'an Drinded Santel
 Skalieroù; Brudet eo ar skalieroù ledan hag uhel a gas d'an iliz katolik roman ha gotek.
 Chapel Sant-Roc'h

 Chapel ar Rusked
 Maner ar Gozhkêr 
 Maner ar Rest-Vras
 Maner, pe kastell, ar C'hruguilh.
 Monumant ar re varv.

Emdroadur ar boblañs abaoe 1793

Melestradurezh 
 N. Le Huërou a oa maer e 1837 ha N. Salaün e 1860.

Tud 
Ivona Galbrun, skrivagnerez hag emsaverez, bet o chom e-pad pell eno, hag interet er vered.
Frañsez Kervella, ganet e Dirinonn d'an 31 a viz Genver 1913, marvet e Lannuon d'an 10 a viz C'hwevrer 1992. Bet interet er vered Langoad, e-kichen e vab.
 Ivetig an Dred (1923-2009), gwreg Frañsez Kervella, skrivagnerez hag emsaverez, bet o chom e-pad pell eno, hag interet er vered. Resevet he deus Kolier an Erminig e 1994
Maria Prat, skrivagnerez, bet o chom e-pad pell e traoñ skalieroù Brelevenez. Interet er vered Brelevenez.

Liammoù diavaez

Notennoù ha daveoù 

Kumunioù kozh Aodoù-an-Arvor
Lannuon